
                                  Община Момчилград
                   Област Кърджали

                                    Адрес: Момчилград 6800, ул.”26-ти декември” № 12, тел. 03631/78-41, факс 03631/78-49, е-mail: obshtina@ momchilgrad.bg
Изх.№........................./…….…….2025 г. 

До
Заседанието

на общински съвет
момчилград

Докладна записка

от Илкнур Кязим
Кмет на община Момчилград

ОТНОСНО: Приемане на Анализ на потребностите от подкрепа за личностно развитие на децата и учениците в Община Момчилград.
Уважаеми господин председател,

уважаеми дами и господа Общински съветници,

Законът за предучилищното и училищното образование (ЗПУО) задължава общините да изготвят Анализ на потребностите от подкрепа за личностно развитие на децата и учениците, въз основа на който Областния управител организира разработването на Областна стратегия за подкрепа за личностно развитие.
Проектът на Анализ е изготвен от работна група, назначена със Заповед № РД-19-50/31.01.2025 г. на Кмета на община Момчилград. Изложени са основните принципи, цели и съдържанието на регламентираната в ЗПУО подкрепа за личностно развитие. Съдържателната част на предложения проект показва състоянието на образователната система в Община Момчилград за последните две години и се основава на информации от попълнени анкетни карти-рамка за анализ на потребностите относно подкрепата за личностно развитие на децата и учениците от всички директори на детски градини, училища, център за подкрепа за личностно развитие и институции, предоставящи социални услуги в община Момчилград. Предоставени са данни и от директора на Дирекция „Социално подпомагане". Осъществена е оценка на потребностите от обща подкрепа за всички деца и ученици и допълнителна подкрепа за деца със СОП, деца в риск, деца с изявени дарби и деца с хронични заболявания. В заключение са изведени изводи за възможностите за предоставяне на обща и допълнителна подкрепа за личностна подкрепа на децата и учениците в община Момчилград.
Предвид изложеното предлагам на вниманието Ви да обсъдите и приемете следното
ПРОЕКТО!
РЕШЕНИЕ:
На основание чл. 21, ал. 2 и чл.17, ал.1, т.З от ЗМСМА, във връзка с чл.196, ал.З от Закона за предучилищното и училищното образование Общински съвет - Момчилград:
1.  Приема Анализ на потребностите от подкрепа за личностно развитие на децата и учениците от Община Момчилград.
2. Възлага на Кмета на Община Момчилград да предостави приетия по т. 1 Анализ на Областния управител, в срок до 04.04.2025 г.
Приложение: Проект на Анализ на потребностите от подкрепа за личностно развитие на децата и учениците от Община Момчилград.
С уважение,
Илкнур Кязим

Кмет на община Момчилград


Изготвил:







Мюзейда Пашаллъ

Гюлюзар Исмаил

дата: …………

Мюзейда Пашаллъ

